Norges kvinnelandslag i fotball

Se Liste over norske mesterlag i kvinnefotball for vinnerlagene i EM, VM og OL
Norges kvinnelandslag i fotball representerer Norge i internasjonal fotball. Landslaget spilte sin første kamp i 1978, og har siden vært med i ni VM, tre OL og tolv EM. Norge har vunnet samtlige av de tre turneringene, samt EM to ganger. I tillegg har Norge sølv i VM og EM og bronse i OL, og er dermed et av de mest suksessrike kvinnelandslagene i verden.

Norge begynte relativt sent i skandinavisk målestokk med landslag for kvinner, og brukte tiden frem til midten av 1980-tallet på å etablere seg. Fra 1987 av ble imidlertid Norge et topplag da de vant EM, og året etterpå et uoffisielt VM. Norges storhetstid rent medaljemessig strakk seg fra 1987 til 2000, der alle gullmedaljene kom. Siden var Norge sjeldnere i toppen i de interkontinentale mesterskapene, men i EM var Norge oftere i semifinale og finale.

Norge har hatt relativt få trenerbytter, og trenerne sitter gjerne mellom fire og seks år, noe som har gitt alle trenerne muligheten til å prøve seg i både OL, EM og VM.  

Norge spiller ikke landskampene sine på en fast stadion, men rullerer hovedsakelig på Østlandet etter å ha spilt på en rekke stadioner. Bortsett fra en kort periode i 1995, har ikke Norge hatt noen kallenavn. USA og Sverige er rivaler.

 Historie 
I europeisk målestokk var kvinnelandslaget relativt tidlig etablert, men de var sent ute i skandinavisk sammenheng, godt etter Sverige og Danmark.  

Det ble spilt en uoffisiell kamp der et norsk kvinnelandslag møtte Sveriges kvinnelandslag i fotball den 7. august 1975 på Nya Ullevi i Gøteborg,Sverige-Norge i "damelandskamp". I Gøteborg 67 år etter gutta i VG den 23. juni 1975. De tapte 0–4 med Torodd Nordeng som trener og spillere som Sif Kalvø og  Grete Pedersen.Sturla Sjem, Pioneren i VG den 4. oktober 1986.Terje Berg, Et landskampeventyr fra Gøteborg i 1975 , fra trondheims-orn.no, sist lest den 12. juli 2018.

De første offisielle kampene Norge spilte var to miniturneringer mot Sverige, Danmark og Finland, før Norge møtte, og slo, Nord-Irland.
 Begynnelsen (1978–1983) 
Som i mange andre land, hadde også Norges Fotballforbund en svært skeptisk tone til kvinnefotball. Det var først på 1970-tallet, etter etableringen av Norway Cup og Dagbladets aktive kamp for å få NFF til å skifte standpunkt, at Norge etter hvert fikk et landslag og Norgesmesterskap.Damene tar ballen  (31. juli 2006), Hanna Helseth, KILDEN, hentet 30. november 2009 Landslaget ble dannet med Per Pettersen som trener. Norges første landskamp ble spilt den 7. juli 1978 mot Sverige, og kampen endte med tap 1-2.NFFs landslagsstatistikk, n3sport.no, hentet 30. november 2009 Kari Nielsen fra Asker  ble tidenes første målgjører på kvinnelandslaget. Det ble også tap mot Finland og Danmark under dette nordiske mesterskapet i Danmark.Nordic Championships (Women) 1974-82 (30. august 2000), RSSSF, hentet 12. september 2009. Noter at FIFA  hevder at Norge slo Sverige 1–0 i 1982, mens NFF og RSSSF mener kampen sluttet 1–1.

Året etter tapte Norge nok en gang for de tre landene. Imidlertid vant Norge sin første kamp med 4–1 mot Nord-Irland under en uoffisiell EM-turnering i Italia.Inofficial European Women Championship 1979, RSSSF, hentet 12. september 2009 I løpet av de neste årene ble Norge gradvis bedre, og lyktes å slå Frankrike, Sveits og England. Norge spilte også uavgjort mot Danmark og Sverige under det nordiske mesterskapet i 1982, og gjorde sin beste innsats i nordisk mesterskap med å gå gjennom ubeseiret. Imidlertid forelå det ingen offisielle Europa- eller verdensmesterskap, og dermed heller ingen mesterskapskvalifiseringer.

 Erling Hokstad (1983–1989) 
I 1983 tok Erling Hokstad over landslaget, og var med på å lede Norge til sin første kvalifisering til et mesterskap. Enda EM i 1984 strengt talt ikke var offisielt ettersom mindre enn halvparten av UEFA-medlemslandene stilte, var det det første mesterskapet som krevde kvalifisering. Norge havnet i en helnordisk kvalifiseringspulje med Sverige, Finland og Island. Norge slo Finland begge gangene, og vant og spilte uavgjort mot Island. Imidlertid ble det to tap mot Sverige, og dermed var Norge ute, da bare vinneren kom videre. Resultatene viste at Norge var i ferd med å markere seg blant de bedre lagene. Sverige vant for øvrig EM.

 Første norske europamestre i lagidrett 
Norge hadde et Sverigekompleks som viste seg året etter, da europamesterne slo Norge hele 5–0, det største tapet i Norges historie (tangert senere). Fra og med den 7. mai 1986 ble Dag Steinar Vestlund medtrener. Hvor vidt Vestlunds innvirken var avgjørende vites ikke, men Norge kvalifiserte seg til EM i 1987. Norge møtte Danmark, et lag de aldri hadde slått, Finland og Vest-Tyskland, som på det daværende tidspunktet hadde liten erfaring. Norge lyktes i å slå Danmark for første gang, til og med på bortebane. Imidlertid hadde Norge for mange uavgjort, og før siste runde ledet Norge med ett poeng mot Danmark. Norge vant den siste kampen 2–0 hjemme mot Finland mens Danmark tapte borte mot Vest-Tyskland. Etter kvalifiseringen fikk Norge oppdraget å arrangere semifinalene og finalen. 

Semifinalen ble spilt mot Italia, nok et lag Norge aldri hadde slått. Heidi Støre og Trude Stendal scoret de to eneste målene i kampen, og Norge vant 2–0 etter at målvakt Janne Andreassen holdt buret rent. Norge spilte sin første offisielle finale i et mesterskap, der de møtte sin gamle nemesis, Sverige. Før finalen hadde Norge møtt Sverige ti ganger, med sju norske tap og tre uavgjorte kamper. Veteranen Gunn Nyborg, som hadde vært med helt siden starten i 1978, hadde vært med i alle ti kampene, og fikk endelig oppleve å slå svenskene. I finalen scoret Stendal to ganger, mens Sverige scoret bare en gang (ved Lena Videkull) og Norge vant 2–1. Norges første seier over Sverige i fotball for kvinner var også første gang Norge noensinne hadde vunnet noe i fotball. Året etterpå vant Norge et uoffisielt, men FIFA-arrangert,Women's FIFA Invitational Tournament 1988, RSSSF, hentet 12. september 2009 invitasjons-VM i Kina etter å ha møtt Sverige i finalen og vunnet 1–0.  

EM ble arrangert annethvert år de første årene, og allerede i 1989 var det EM igjen. Norge tapte flere kamper enn de vant i kvalifiseringen, men vant den siste kampen med 3–1 over England i Blackburn, og gikk dermed videre på målforskjell tross bare fem poeng fra seks kamper, det svakeste av alle lagene som gikk videre. I kvartfinalen møtte Norge Nederland, som hadde slått Sverige. Imidlertid slo Norge Nederland med 2–1 og 3–0, og gikk videre til sluttspillet i Vest-Tyskland. Norge slo Sverige for tredje gang i mesterskapssammenheng, og gikk til finalen, der vi møtte et hjemmelag som hadde blitt langt bedre siden sist kamp mellom lagene. Vest-Tyskland vant 4–1, mens Norge måtte greie seg med sølv. Dette ble siste kampen til trenerparet Hokstad/Vestlund.

 Even Pellerud (1990–1996) 
Den nye treneren ble Even Pellerud. Han tok laget inn i kvalifisering til EM 1991, og det norske laget gikk gjennom seks kamper uten tap i gruppespillet, med bare et poengtap, mot England borte. I EM-kvartfinalen, som ble arrangert som hjemme- og bortekamp i november 1990, vant Norge 2–1 og 2–0 over Ungarn, og var dermed klaret for sluttspillet i Danmark, og også for VM-sluttspillet i Kina. Landslaget gikk inn i 1991-sesongen med et budsjett på tre millioner kronerSportsboken 91-92 s. 224–227, red. Alf Axelsen, Arvid Eriksen, Jan Greve og Jan Hedenstad, Sportsboken A.S, ISBN 82-90773-05-6 i en sesong hvor de skulle spille både EM og VM. Norge slo ut Danmark i semifinalen på straffesparkkonkurranse etter to redninger av Reidun Seth, og møtte Tyskland i finalen.  Norge tok ledelsen ved Birthe Hegstad like etter pause, men en feil av Linda Medalen ga Heidi Mohr muligheten til å utligne, og i ekstraomgangene hadde Tyskland mest krefter, scoret to mål, og vant fortjent, ifølge Sportsbokens reportasje. Dermed var Norges rekke på 11 kamper uten tap brutt. 

Norge ladet opp til VM med to seire over USA i Massachusetts, hvor 17-åringen Bente Nordby debuterte på landslaget. De fikk imidlertid en dårlig start på VM med tap 0–4 for Kina i tidenes første VM-kamp, men hadde fortsatt sjansen til å gå videre, i og med at åtte av 12 lag gikk videre fra gruppespillet. Norge vant 4–0 over New Zealand og deretter knepent 2-1 mot Danmark, med Medalen som matchvinner rett etter en dansk utlikning. I kvartfinalen møtte Norge Italia, og Norge vant etter ekstraomganger, tross at de hadde sluppet Italia inn i kampen igjen ved to anledninger, takket være  straffespark eksekvert av Tina Svensson. I semifinalen var det Sverige som ventet, og Norge vant klart 4-1 etter nok en straffe av Svensson, i tillegg til to mål av Medalen og et av Agnete Carlsen. I finalen ventet en ny rival, USA. USA var storfavoritter etter å ha slått europamestrene Tyskland lett,Sportsboken 92-93, s. 174–176 og 232–233, red. Alf Axelsen, Arvid Eriksen, Jan Greve og Jan Hedenstad, Sportsboken A.S, ISBN 82-516-1428-7 og tok ledelsen ved Michelle Akers, Norge utlignet ved Medalen, men Akers scoret vinnermålet tolv minutter før full tid etter å ha sneket til seg et tilbakespill fra Svensson til Seth.

 EM 1993: Ny triumf 
Pellerud fortsatte fremgangen, og i 1993 var Norge kvalifisert til EM i Italia etter en svært lett kvalifiseringsrunde med seire over Sveits og Belgia. Deretter fulgte, som i 1989, et dobbeltmøte med Nederland i kvartfinalen, hvor Norge sikret seg to 3–0-seire og billett til sluttspillet. Der stilte Norge med bare én europamester fra 1987, Heidi Støre; i forsvarsfireren var alle under 22 år. I semifinalen møtte Norge Danmark, og landslaget vant 1–0 etter scoring av 20-åringen Anne Nymark Andersen. Kaptein Birthe Hegstad hadde blitt byttet ut etter en ankelskade. I finalen møtte vi noe overraskende Italia, som hadde slått Tyskland på straffer. Etter en målløs første omgang kom Hegstad innpå i den andre, og scoret vinnermålet med 13 minutter igjen etter pasning fra Medalen.

I 1994 spilte Norge i den første Algarve Cup i Portugal, sammen med fire andre skandinaviske lag og USA; Norge utklasset Finland og Danmark og vant 1–0 over USA.

 EM 1995: Innendørs tap for Sverige 

I 1995 var det for andre og siste gang EM og VM i samme år. VM ble arrangert i Sverige, og hadde sannsynligvis prioritet også fra UEFA, ettersom semifinalene i EM ikke ble arrangert på nøytral grunn, men som hjemme- og bortekamp. Norge vant greit i kvalifiseringsrunden mot Finland, Den tsjekkiske republikk og Ungarn, og kvartfinalen mot Italia – mangel på seeding hadde gjort at EM-finalistene måtte møtes allerede i kvartfinalen, som også var kvalifisering til VM 1995 og OL 1996 – men i semifinalen mot Sverige ga Norge bort fire mål i andre omgang, og tapte dermed 5–7 sammenlagt etter å ha ledet med to mål til pause i andre kamp. Begge kampene ble spilt innendørs, før sesongen hadde kommet i gang i de nordiske landene.

 VM 1995: Verdensmestre 
EM-kampene og en 3.-plass i Algarve Cup, etter tap for Nederland, ga ikke store håp før VM-sluttspillet i Sverige, selv om Norge hadde slått USA etter straffesparkkonkurranse i Algarve. Norge hadde satt inn en ny, ung målvakt, Bente Nordby, som hadde fått noen få landskamper, men som ikke hadde spilt i EM-kampene mot Sverige og Italia. Tone Haugen, som sammen med Medalen spilte profesjonelt i Japan, og Marianne Pettersen kom også inn på laget, sistnevnte dog som reserve grunnet skade.  

I gruppespillet møtte Norge England, Canada og Nigeria. Norge vant samtlige kamper, med to mål mot England og med store sifre mot de to andre lagene. I kvartfinalen ventet Danmark. Norge gikk opp i 3–0-ledelse ved Gro Espeseth, Medalen og Hege Riise, og et reduseringsmål seks minutter før slutt var betydningsløst. Det skulle imidlertid vise seg å bli Norges eneste baklengsmål i mesterskapet.

Norge hadde sjansen til revansje for finaletapet i 1991, da semifinalen i Västerås skulle gå mellom Norge og USA. Ann Kristin Aarønes scoret et tidlig mål, og Norge holdt unna, blant annet takket være Nordby, som reddet mange skudd i sluttminuttene. Norge spilte med ti spillere ettersom Heidi Støre ble utvist i det 77. minutt, men Nordby holdt nullen i den dramatiske avslutningen. 

Norge møtte Tyskland i finalen, et lag Norge ikke hadde slått siden 1985. Tross dette, og tross at Støre satt på tribunen grunnet karantene, dominerte Norge første omgang og fikk inn to mål i omgangens ti siste minutter, ved Riise og Pettersen  som målscorere. Riise ble kåret til turneringens beste spiller, Aarønes ble mesterskapets toppscorer, og forsvarsspiller og kaptein Gro Espeseth turneringens nest beste spiller. Tre måneder etter VM vant Norge 17–0 over Slovakia i EM-kvalifisering, som per 2009 er den største seieren den norske kvinnelandslaget har oppnådd.

I 1995 mottok landslaget Porsgrunds Porselænsfabriks Ærespris.

 OL 1996: Ny medalje 

Pelleruds siste turnering ble OL i Atlanta i 1996. I første kamp møtte Norge Brasil, som aldri hadde gått videre fra gruppespillet i et offisielt VM. Norge tok ledelsen to ganger, men Pretinha utlignet begge målene, og Aarønes fikk et mål annullert for angrep på keeper.Sportsboken 96-97, s. 30–33 og 256–257, Sportsboken a.s., red. Arvid Eriksen, ISBN 82-516-1611-5 Heidi Støre ble skadet i denne kampen, og kunne ikke spille noen av de resterende kampene; Brit Sandaune erstattet henne i denne kampen, og fikk dermed sin mesterskapsdebut som midtbanespiller, selv om hun senere skulle få fast plass som venstreback.

Tross Støres skade vant Norge 3–2 over Tyskland, den fjerde strake kampen uten tap mot tyskerne, etter avgjørelse på frispark av Hege Riise. Tyskland hadde utlignet to ganger, et mål av Bettina Wiegmann og et skudd av Birgit Prinz som gikk via en norsk spiller og i mål.Womens Football Tournament 1996 Olympiad, RSSSF, hentet 26. oktober 2009 Japan ble slått 4–0 i siste gruppespillkamp – Marianne Pettersen, nå fast spiller på laget, scoret to ganger – og ettersom Brasil hadde avgitt flere poeng vant Norge gruppen og gikk til semifinale. 

I semifinalen møtte Norge USA nok en gang. Norge tok ledelsen etter en kontring som ble avsluttet av Linda Medalen etter pasning fra Agnete Carlsen. USA ble heiet fram av nesten 65 000 tilskuere på Sanford Stadium i Athens, og fikk straffespark med et kvarter igjen etter at Gro Espeseth skulle ha handset i 16-meterfeltet. Avgjørelsen var tvilsom ifølge New York Times' rapportATLANTA DAY 10 -- SOCCER;Overtime Goal Sends U.S. Women to Final, New York Times, 29. juli 1996, hentet fra nytimes.com 26. oktober 2009, noe Espeseth var enig i – hun mente ballen søkte hånden hennes. New York Times hevdet imidlertid at USA burde hatt straffespark for hands tre minutter tidligere. Michelle Akers satte inn den straffen dommeren ga, og etter at Agnete Carlsen ble utvist for en takling bakfra i sluttminuttene benyttet innbytter Shannon MacMillan anledningen til å avgjøre kampen på golden goal ti minutter inn i ekstraomgangene. Norge fikk imidlertid OL-medaljer etter å ha vunnet bronsefinalen mot Brasil 2–0, med to mål av Aarønes. 

Pelleruds siste kamp var returmatchen i Slovakia en måned etter OL. Kampen endte 4–0, og Norge vant dermed sin gruppe og var direkte kvalifisert for EM. Tidligere under sommeren hadde laget vunnet 3–1 borte og spilt 0–0 hjemme mot europamestrene Tyskland, og med fire seire i de andre kampene vant Norge gruppa og gikk direkte videre til sluttspillet.

 Per-Mathias Høgmo (1997–2000) 

 EM 1997: Nedtur på hjemmebane 
Pelleruds arvtaker, Per-Mathias Høgmo, ble ansatt i september 1996. Høgmo fikk relativt kort tid på å forberede seg til EM på hjemmebane, men ledet laget i vennskapskamper under vinteren og våren 1997, og laget vant sju av dem; deriblant 3–0 over Tyskland, Norges femte kamp på rad uten tap mot tyskerne, og fire kamper under Algarve Cup i 1997, Norges tredje seier der. Norge gikk inn i mesterskapet totalt 11 kamper på rad uten tap, den beste rekka siden VM-tittelen. 

Medalen, Carlsen og Støre var blant spillerne som hadde gitt seg før mesterskapet, og til erstatning valgte Høgmo ut flere spillere uten stor landslagserfaring fra før, blant annet Gøril Kringen, Unni Lehn, Ragnhild Gulbrandsen, Margunn Haugenes (tilbake etter tre års pause), Monica Knudsen, Henriette Viker og Anne Tønnesen. I EM var imidlertid bare Kringen og Lehn i startoppstillingen; Haugenes, Knudsen, Viker og Gulbrandsen fikk innhopp fra benken.Sportsboken 97-98 s. 98–99 og 250–251, Sportsboken a.s., red. Arvid Eriksen, ISBN 82-516-1665-4

Norge hadde fått en vanskelig gruppe, tross seeding i trekningen; Tyskland (EM-gull 1995, VM-sølv 1995), Italia (EM-sølv 1993, kvartfinale EM 1995 etter tap for Norge) og Danmark (EM-bronse 1991, 8.-plass OL 1996) var motstandere, mens den andre gruppen inneholdt tre lag som aldri hadde nådd lenger enn kvartfinalen i EM. Norge åpnet med å utklasse Danmark 5–0 foran 4221 tilskuere på Åråsen stadion etter fire mål av Marianne Pettersen, som nå sto med 34 mål på 50 landskamper.Marianne Pettersen, n3sport.no, hentet 26. oktober 2009 Deretter fortsatte Norge sin rekke uten tap for Tyskland, med uavgjort 0–0 på Melløs i Moss under nærver av 7666 tilskuere, men Tyskland var "klart best" og Bente Nordby måtte takkes for at Norge holdt nullen, ifølge Sportsbokens rapport.. 

Ettersom Italia også hadde spilt uavgjort mot Tyskland og Danmark, kunne Norge gå videre til semifinale med uavgjort. Norge slapp imidlertid inn et tidlig mål, Gro Espeseth bommet på straffespark, og Norge slapp inn et mål på slutten som bekreftet at Norge havnet på 3.-plass i gruppa. Tyskland og Italia vant sine semifinaler.

 VM 1999: Opp og ned 

Norge trakk igjen Tyskland i kvalifiseringen til VM i USA, og måtte vinne gruppa for å gå direkte til VM. Etter å ha tapt 0–1 i Bayreuth, det første tapet etter seks kamper på rad uten tap mot tyskerne, vant Norge 3–2 hjemme, og uavgjort i Nederland var bedre enn Tyskland klarte. Dermed vant Norge gruppa med ett poeng. I 1998-sesongen ble Norge ble også nummer tre av fire lag i en turnering arrangert under Goodwill Games, med tap for Kina i straffesparkkonkurranse, men seier over Danmark på samme måte.Norway beats Denmark in shootout for bronze , AP, 27. juli 1998, hentet 26. oktober 2009 Norge vant også Algarve Cup for fjerde og hittil siste gang i 1998.

Før VM i USA var Norge favoritter, som regjerende mestre hadde Sports Illustrated det norske laget som vinner i sitt VM-tips,Our 1999 World Cup Predictions , Lars Anderson, SI, hentet 29. oktober 2009 og Medalen, Riise og Pettersen i sitt verdenslag uten amerikanske spillere.The World All-Stars , Dimity McDowell, hentet 26. oktoboer 2009 Norge startet med fire seire, tre av dem i en gruppe hvor bare Japan hadde nådd en VM-kvartfinale tidligere, og den fjerde, kvartfinalen, endte 3–1 mot Sverige – den åttende seieren på rad over Sverige, men dette var det første turneringsmøtet siden tapet for Sverige i EM fire år tidligere. Venstreback Brit Sandaune,Spartan Stadium, Norge - Sverige 3 - 1 (0 - 0), Arne Thoresen, Dagbladet, 2. juli 1999, hentet 26. oktober 2009 midtbanespiller Unni Lehn,Norge 4 - Japan 0, Arne Thoresen, Dagbladet, 28. juni 1999, hentet 26. oktober 2009 og spissene Ann Kristin AarønesAnka startet målfesten, Arvid Holmlund, Dagbladet, 24. juni 1999, hentet 26. oktober 2009 og Marianne Pettersen hadde utmerket seg i Norges innledende kamper, ifølge Dagbladets spillerbørs.

Likevel gikk Norge på en av sine største nedturer i sin landslagshistorie i semifinalen mot Kina. Det ble tangering av det verste tapet gjennom tidene, med 0–5 for Kina, og det i en kamp hvor Bente Nordby var "strålende" ifølge Dagbladets reporter.	Norge (0) 0 - Kina (2) 3, Arne Thoresen, Dagbladet, 5. juli 2009, hentet 26. oktober 2009 I bronsefinalen ble det målløst etter 120 minutter mot Brasil, men Norge tapte 4–5 på straffesparkkonkurranse, det første tapet mot Brasil siden 1988, og Norge ble dermed nummer fire i VM.

 OL 2000: Norges hittil siste tittel 

Dermed var ikke Norge favoritter under OL i Sydney, selv om oppvarmingen var utmerket; Norge vant 8–0 over England i siste kvalifiseringskamp til EM 2001, og slo også Tyskland, Kina og USA i vennskapskamper i juli. Midtbanespiller Solveig Gulbrandsen og høyreback Bente Kvitland hadde kommet inn på laget, men to av de mest toneangivende spillerne under 1990-tallet, Linda Medalen og Ann Kristin Aarønes, hadde lagt endelig opp. 

Sports Illustrated regnet Norge som det 3. beste laget i OL, men ble ikke tippet på medaljeplass fordi de var i gruppe med  regjerende verdensmester USA og tapende VM-finalist Kina.Sports Illustrated's Medal Picks - Wednesday September 13 2000 , CNNSI.com, hentet 28. november 2009 Etter å ha blitt utspilt og tapt 0–2 mot USA i den første kampen,US women beat Norway in Olympic opener , AFP, 14. september 2000, hentet fra CNNSI.com 28. november 2009 vant Norge 3–1 over de afrikanske mestrene Nigeria, og kunne dermed nå semifinale som toer i gruppa med seier over Kina. Pettersen ga Norge ledelsen tidlig i andre omgang, men Kina utlignet på et tvilsomt straffespark.China's women dumped out of Olympic football  , AFP, 20. september 2000, hentet fra CNNSI.com 28. november 2009 Tre minutter senere sikret innbytter Margunn Haugenes  seieren med et skudd oppe i krysset.Margunn til himmels, VG, 20. september 2000, hentet 28. november 2009 

I semifinalen møtte Norge Tyskland. Spillemessig dominerte Tyskland, og Norge skapte knapt en sjanse,Norwegians into Olympic women's football final after German blooper , AFP, 24. september 2000, hentet fra CNNSI.com 28. november 2009 men Tina Wunderlich headet i eget mål og sikret Norge finaleplass ettersom Nordby holdt nullen. I finalen møtte Norge nok en gang USA, som ikke hadde tapt i mesterskap siden 1995. Kampen bølget fram og tilbake: USA gikk i ledelsen med Tiffeny Milbrett i det 5. minutt, men Norge snudde rett før pause ved mål av Gro Espeseth. Nordby holdt Norge inne i kampen med flere redninger, før Ragnhild Gulbrandsen headet inn 2–1 med et kvarter igjen etter svakt keeperarbeid.Norway's golden goal dethrones United States , AFP, 28. september 2000, hentet 28. november 2009 Norge holdt ledelsen inn i overtida, men slapp inn et nytt mål av Milbrett, og kampen gikk til ekstraomganger med golden goal. Dagny Mellgren, som hadde kommet inn som innbytter for Pettersen, scoret vinnermålet etter 12 minutter,Golden goal ga gull , Line Lauvsnes Oddekalv, 100 % Fotball, 5. desember 2008, henteet 28. november 2009 men TV-bildene syntes å vise at Mellgren brukte hånda for å kontrollere ballen før hun skjøt den i mål.Sportsboken 2000, s. 168, Sportsboken AS, red. Tore Johansen, ISBN 82-90773-11-0

For OL-gullet ble laget tildelt Fearnleys olympiske ærespris, som første mottaker fra et lagspill.

 Åge Steen (2000–2004) 
Åge Steen lyktes ikke å gjenta resultatene til Høgmo, og tiden hans ble særlig preget av et VM som bare varte til kvartfinale og et påfølgende første OL uten deltakelse. I tillegg til dette fikk Steen også med seg en semifinale i EM i 2001. 
 EM 2001: Tyskland for sterke 
Åge Steen tok over landslaget etter Høgmo, og hans trenertid begynte med greie resultater i vennskapskamper; det ble to seire over Sverige, og en seier over et svekket USA, men tap for Kina. Anne Tønnessen, som ikke kunne spille i OL grunnet hjernerystelse, var den eneste nye faste spilleren denne sesongen.

Norge klarte likevel ikke å følge opp sin status som olympiamestre. Etter 3–0 over Frankrike, en motstander Norge aldri hadde tapt for, var det tid for å få revansj for hjemmetapet for Italia i 1997. Rita Guarino ga imidlertid Italia en tidlig ledelse, og selv om Mellgren utlignet, fikk ikke Norge has på Italias gode keeper.Italy hold Norway, BBC, hentet 28. november 2009 Gøril Kringen pådro seg sitt andre gule kort, og måtte stå over den avsluttende kampen mot Danmark, som Norge ikke hadde tapt for siden 1988. Men uten rutine og samspill i midtforsvaret slapp Norge inn ett mål på slutten, et mål som keeper Nordby og midtstopper Anne Bugge Paulsen måtte dele skylda for.	Forfulgt av flaks, Arne Thoresen, Dagbladet, 2. juli 2001, hentet 28. november 2009 Ettersom Italia hadde slått Danmark tidligere, ville tapet ha ført til at Norge kunne blitt slått ut i gruppespillet for andre gang på rad, men Italia tapte for Frankrike og Norge fikk en sjanse til, i semifinale mot Tyskland.

Her fikk Tyskland revansj for OL-tapet. Norge hadde et par sjanser til å score, og burde ifølge Dagbladets journalist hatt straffespark tidlig i kampen,Fraløpt og knust, Arne Thoresen, Dagbladet, 5. juli 2001, hentet 28. november 2009 men etter at Sandra Smisek scoret vinnermålet tok Tyskland over, og hadde flere sjanser til å vinne med flere mål.Germany face Sweden in final, BBC, hentet 28. november 2009

 VM 2003: To tap og ut av OL 
I VM-kvalifiseringen møtte Norge Frankrike, Den tsjekkiske republikk og Ukraina. Norge hadde ikke tapt for noen av lagene før, og fortsatte den statistikken med seier i de fem første kampene, før det ble uavgjort mot Ukraina i en betydningsløs kamp. Gøril Kringen var blitt vraket fra landslaget til fordel for yngre krefter, men i sesongens siste kamp viste ikke midtstopperne seg fra sin beste side; Norge slapp inn tre mål i en vennskapskamp mot Tyskland i Grimstad og det nye stopperparet, Anne Tønnessen og Ane Stangeland, måtte tåle hard kritikk både fra trener og journalister.Landslagstrener Åge Steen: - Dette holder ikke, jenter, Arne Thoresen, Dagbladet, 15. september 2002, hentet 28. november 2009 

Steen prøvde flere varianter i midtforsvaret under oppkjøringen til VM i USA, som ble arrangert i september, etter sesongslutt i den amerikanske proffligaen. Til slutt ble veteranen Monica Knudsen valgt ut til å spille sammen med Ane Stangeland. Trine Rønning og Lise Klaveness kom inn i laget for Ragnhild Gulbrandsen og Hege Riise, som begge spilte profesjonelt i USA. Norges siste kamp før VM var 1–1 mot Danmark i EM-kvalifisering på Sofiemyr; et bedre resultat enn i EM, men igjen slapp Norge inn et mål i avslutningsminuttene – Lene Jensen scoret etter en mulig offside – og Norge måtte nå score mål i Danmark for å kvalifisere seg.– Dette holder ikke, jenter!, Arne Thoresen, Dagbladet 12. september 2003, hentet 28. november 2009 

Norge møtte Brasil, bronsemedaljørene fra 1999, i tillegg til to debutanter, Frankrike, og Sør-Korea i gruppespillet. Norges gode statistikk mot Frankrike holdt seg, med seier 2–0, men som i forrige VM tapte Norge for Brasil; Norge hadde sjanser til å utligne på stillingen 1–2, men i stedet scoret Brasil to ganger og vant en overlegen seier.Knust av ungjentene Norge sjanseløse mot tekniske brasilianere, Aslan W. A. Farshchian, Dagbladet, 25. september 2003, hentet 28. november 2009 Etter kampen gikk Linda Medalen ut og kritiserte det defensive arbeidet til laget, og foreslo at Gøril Kringen burde hatt en plass i troppen.- Norge mangler en sjef, Sindre Halkjelsvik, Dagbladet, 26. september 2003, hentet 30. november 2009 Selv med 7–1 over Sør-Korea ble Norge dermed nummer to i gruppa, og møtte vertsnasjonen USA i kvartfinalen. Der ble Norge klart slått, og dermed var det klart at Norge hadde gjort sin svakeste VM-innsats i historien; hjemmelaget vant 1–0 selv om de brente et straffespark. Abby Wambach vant en hodeduell mot Marit Fiane Christensen, som hadde blitt satt inn som høyreback etter Brasil-kampen, og scoret det avgjørende målet.Her ryker Norge ut, Sindre Halkjelsvik, Dagbladet, 2. oktober 2003, hentet 28. november 2009 Med dette tapet klarte Norge heller ikke å ta en av de to europeiske plassene til OL i Athen året etter.


Den amerikanske proffligaen gikk konkurs rett før VM, og dermed mistet flere av de norske spillerne anledningen til å spille profesjonelt. Dette og mangelen på mesterskap gjorde at Norge mistet flere spillere: Hege Riise,Hege tror på Nye Norge, Jeanette Jørgensen, Dagbladet 4. september 2004, hentet 28. november 2009 Brit Sandaune, Marianne Pettersen og Anne Tønnessen la alle opp før 2004 var over. Som erstatning dro Steen inn flere spillere som bare fikk en sesong på landslaget, men Ingvild Stensland skulle vise seg å bli en viktig spiller senere.

I returkampen mot Danmark hadde Norge igjen 1–1 til det gjensto få minutter, men grunnet manglende målteft i de andre kampene ville dette ikke være godt nok for direkte EM-plass. I stedet for en norsk avgjørelse scoret Lene Jensen igjen i sluttminuttene for Danmark, og Norge måtte dermed gjennom utslagskamp mot Island. Med en trener på oppsigelse – Åge Steen og NFF fornyet ikke kontraktenÅge Steen gir seg, NTB, 26. oktober 2004, hentet 28. november 2009 – vant Norge 7–2 og 2–1 og var klare for EM. Bjarne Berntsen ble utnevnt som ny trener i romjula 2004,- Berntsen ny kvinnetrener, Jørgen Meberg Gilbrant, Dagbladet, 26. desember 2004, hentet 28. november 2009 etter at flere andre mannlige trenerprofiler hadde takket nei.«Hadde vært landslagstrener hvis jeg var mann», Eivind Sæther, Dagbladet 24. desember 2004, hentet 28. november 2009

 Bjarne Berntsen (2005–2009) 
For en oppsummering av konfliktene knyttet til Bjarne Berntsen og landslagsspillerne, se Bjarne Berntsen

 EM 2005: Sølv, men igjen bak Tyskland 
Berntsen tok over et lag som hadde vunnet seks strake kamper, men bare kampene mot Island hadde hatt egentlig betydning. Rekka ble snart brutt, da Norge tapte begge vennskapskampene for Frankrike på La Manga; dette var også Norges første tap for Frankrike. Norge kom på 5.-plass i Algarve Cup etter tap 0–4 for Tyskland, og tapte også for EM-vert England før mesterskapet i juni.

Berntsen satset på mange unge spillere: Ingvild Stensland, Stine Frantzen, Isabell Herlovsen og Marianne Paulsen var alle viktige spillere under EM, og ingen hadde nevneverdig erfaring fra tidligere seniormesterskap. Norge tapte første kamp med 0–1 for Tyskland, og trengte mål fra innbytter Herlovsen for å klare ett poeng mot den tidligere ønskemotstanderen Frankrike. Dermed måtte Norge score mange mål i den siste kampen mot EM-nemesis Italia, og i tillegg ha hjelp fra Tyskland, for å kunne nå semifinale. Fire mål i første omgang, tre av dem på hjørnespark fra Stensland, hjalp Norge til 5–3-seier over Italia.Norge videre i EM etter målfest, Stian Grythaugen, ANB, 12. juni 2005, hentet 28. november 2009

Som gruppetoer måtte Norge møte gruppevinner Sverige i semifinalen, det første turneringsmøtet med naboene på seks år. Norge og Sverige hadde rett nok spilt flere vennskapskamper, uten norsk tap på de siste 14 kampene, men Sverige hadde kvalifisert seg for OL 2004 på Norges bekostning. Kampen hadde "mange opp- og nedturer," ifølge kampens store norske spiller, Solveig Gulbrandsen, som scoret to av Norges mål og hadde målgivende pasning på det tredje.Solveig senket svenskene, 16. juni 2005, hentet 28. november 2009 Norge tok ledelsen to ganger, først ved Gulbrandsen og så ved Herlovsen, men Sverige presset på for utlikning og scoret med to minutter igjen. I ekstraomgangene fikk Gulbrandsen scoret fra nært hold, og Norge var klar for finale, den beste prestasjonen i mesterskap siden 2000.Solveigs drømmetreff ga EM-finale, Stian Grythaugen, ANB, 16. juni 2005, hentet 28. november 2009 Berntsen ble hyllet av spillerne i Aftenposten før finalen."Bjarne Burger" – jentenes mann, Arild Sandven, Aftenposten, 19. juni 2005, hentet 28. november 2009 Norge gikk på et nytt klart tap,Sportsboken 2005, s. 156, Chr. Schibsteds Forlag A/S, red. Tore Johansen og Egil Svendsby, ISBN 82-516-2168-2EM-sølv på Norge, 100 % Fotball, 19. juni 2005 ,hentet 28. november 2009 1–3 for Tyskland i finalen, det tredje tapet for Tyskland på rad i mesterskap, og Norges femte EM-kamp mot Tyskland uten seier. Laget ble likevel Årets lag for 2005 under Idrettsgallaen 2006.

 VM 2007: Fortsatt nest best i Europa 
Norge begynte kvalifiseringen til VM i Kina etter EM. Etter seire over lavere rangerte Ukraina og Serbia og Montenegro, møtte Norge Italia igjen. Kampen ble ikke like målrik som i EM, men Norge scoret kampens eneste mål."Bergenseren" avgjorde, Espen Rognaldsen, 100 % Fotball, 30. oktober 2005, hentet 28. november 2009 Etter at Italia og Ukraina tok poeng fra hverandre, mens Norge vant sine tre neste kamper, trengte Norge bare ett poeng i de siste to bortekampene mot Ukraina og Italia; Marit Fiane Christensen holdt på å gi bort poengene med et dårlig tilbakespill i første kamp mot Ukraina i Lviv, men Unni Lehn utlignet og Norge var klare for mesterskapet i Kina.Marerittet endte godt, Arild Sandven, 28. august 2006, hentet 28. november 2009 Norge avsluttet med en betydningsløs seier over Italia. I kvalifiseringen hadde Berntsen brukt flere nye spillere; tross EM-innsatsen ble Herlovsen, Frantzen og Paulsen vraket, Mellgren hadde lagt opp, og Solveig Gulbrandsen hadde ett års svangerskapspermisjon. Ragnhild Gulbrandsen kom tilbake etter en pause, mens Camilla Huse, Marie Knutsen, Leni Larsen Kaurin og Melissa Wiik fikk mer eller mindre faste plasser denne sesongen.

Før VM-sluttspillet spilte Norge to kvalifiseringskamper, og vant med tre mål i kampene mot Østerrike og Israel, lag som aldri hadde vært blant Europas 15 beste. Berntsen vraket veteranen Unni Lehn i VM-troppen og satset i stedet på Marie Knutsen som indreløper,Gir ungjentene sjansen, Helle Skjervold, 100 % Fotball, 15. august 2007, hentet 28. november 2009 med Trine Rønning omskolert til midtstopper. Siri Nordby hadde også utkonkurrert Camilla Huse på sidebacken.

Norges siste kamp før mesterskapet var en treningskamp mot Tyskland i Mainz. Norge spilte 2–2, den tredje vennskapskampen på rad mot Tyskland uten tap, og kunne ha vunnet med mer flaks med dommere og avslutninger.DFB-Frauen erleiden Rückschlag gegen Norwegen, Spiegel.de, 30. august 2007, hentet 28. november 2009 I mesterskapet trakk Norge en relativt lett gruppe; Canada hadde rett nok nådd semifinalen i 2003, etter å ha slått Kina, men de to andre lagene, Ghana og Australia, hadde bare greid å slå hverandre i VM-sluttspill. Norge lå imidlertid under mot Canada etter første omgang, men kom tilbake i 2. omgang med seiersmål av kaptein Stangeland Horpestad; mot Australia ble det motsatt, da Sverige-proffen Lisa De Vanna utlignet med sju minutter igjen. Etter 7–2 over Ghana vant imidlertid Norge gruppa, og møtte vertsnasjonen Kina i kvartfinalen.

Kina var definitivt svakere enn på slutten av 1990-tallet, og hadde blant annet tapt 0–8 for Tyskland i OL tre år tidligere, men hadde fått en ny trener og også slått Norge 3–1 i vennskapskamp i januar 2006. På hjemmebane hadde de støtte av over 50 000 tilskuere, og de hadde i tillegg fått tak i Sveriges tidligere landslagstrener, Marika Domanski Lyfors. Som i EM-sluttspillet fikk jokeren Isabell Herlovsen, som da hadde spilt en halv omgang i mesterskapet, spilletid fra start, og 19-åringen scoret kampens eneste mål og sikret Norges semifinaleplass.Herlovsen ends hosts' run , FIFA, 23. september 2007, hentet 28. november 2009

Norge var ett av to europeiske lag som hadde nådd semifinalen, og hadde dermed sikret seg en OL-billett. Det andre europeiske laget var Tyskland, som var Norges motstander i semifinalen. Norge hang med i en omgang, men Trine Rønning laget selvmål med hodet rett før pause og Tyskland fikk scoret to mål til i andre omgang.Norge tapte 3-0 for Tyskland i semin , FotballMagasinet, Thomas Karlsen, 26. september 2007, hentet 29. november 2009 Norge ble like utklasset i bronsefinalen, med 1–4 for USA, som allerede hadde tapt stort for Brasil.

Etter hjemkomsten ble det uenigheter mellom Berntsen, Lise Klaveness og Ragnhild Gulbrandsen, og som resultat trakk Klaveness, en av Norges mest markante fotballspillere, seg fra videre landslagsspill etter hva som kan ha virket som en oppfordring fra Berntsen. Gulbrandsen, som også la opp etter mesterskapet, kritiserte Berntsen sterkt i media etter at Klaveness hadde trukket seg.Kraftig oppgjør med Bjarne Berntsen, Sturla Sjem, VG, 17. oktober 2007, hentet 29. november 2009

 OL 2008: God start, men tung nedtur 
Norge avsluttet 2007 med å slå Russland 3–0 i EM-kvalifisering. Russland var det eneste laget i Norges gruppe som hadde nådd et sluttspill før. I 2008 fortsatte Norge å rade opp storseire i kvalifiseringen utover sommeren: Norge scoret 17 mål og slapp ikke inn noen under kampene i mai og juni, og var klare for EM allerede før bortekampen i Russland, som skulle spilles etter OL. Norge vant også 2–0 over Tyskland i Algarve Cup i mars, men gikk også på to firemålstap for USA i oppvarmingen til OL.

Under OL i Beijing slo landslaget favoritten USA 2–0 under  åpningskampen i Sommer-OL 2008. Leni Larsen Kaurin scoret etter 61 sekunder, det raskeste målet i OL-historien, og bare et par minutter etter økte Melissa Wiik.– Det går ikke an å gjøre det bedre, Sigve Kvamme, Tormod Brenna, Dagbladet, 8. august 2008, hentet 30. november 2009 Norge holdt unna, og skulle bare slå lag de aldri hadde avgitt poeng mot i mesterskap tidligere for å vinne gruppa. Men etter en uinspirert kamp hvor Norge vant 1–0 over New Zealand, tapte Norge 1–5 for Japan. Guro Knutsen satte inn kampens første mål tidlig i første omgang, men Japan fortsatte å dominere kampen, scoret rett før pause, og gikk opp til 2–1 og 3–1 etter sju minutter av 2. omgang etter feil i det norske forsvaret.NRKsport.no fulgte kampen, Andreas Budalen, NRK, 12. august 2008, hentet 30. november 2009 

USA gikk forbi Norge på tabellen på målforskjell etter stortapet, og Norge måtte derfor spille mot VM-finalistene fra 2007 Brasil, istedenfor Canada, som hadde blitt nummer tre i sin gruppe. Norge prøvde å forsvare seg og satse på kontringer, men Daniela brøt gjennom med et langskudd rett før pause, og ett kvarter inn i omgangen scoret Marta etter å ha utnyttet et dårlig tilbakespill til keeper fra Marit Fiane Christensen. Siri Nordby scoret på et sent straffespark, men Norge tapte kampen 1–2.Brasil sendte Norge ut av OL, Bjørnar Hjellen, Andreas Budalen, NRK, 15. august 2008, hentet 30. november 2009

 EM 2009: Ut mot Tyskland igjen 
Norge avsluttet kvalifiseringen til EM i Finland i 2009 med 0–0 i Russland, og hadde dermed unngått baklengsmål i kvalifiseringen. Norges sjanser i EM ble imidlertid betydelig redusert etter at fem spillere fra seriemestrene Røa trakk seg fra det norske landslaget, kaptein Ane Stangeland Horpestad og høyreback Gunhild Følstad la opp, og keeper Erika Skarbø fikk en alvorlig skade i hånden. Dermed måtte Berntsen finne spillere til en helt ny forsvarsfirer. Trine Rønning ble nå fast midtstopper, Arna-Bjørnars unge midtbanespiller Maren Mjelde ble hennes kollega, mens Camilla Huse ble kalt tilbake for å ta over på venstrebacken. I Algarve Cup tidlig i mars 2009, kom Norge klart sist i sin pulje med tre tap, også mot Island. Dette er Norges klart dårligste resultat i Algarve Cup, enda samtlige opptredener under Berntsen, med unntak av 2008 har vært svært beskjedne.


Det var klart allerede før EM i Finland at Bjarne Berntsen ikke skulle fortsette som landslagstrener. Berntsen hadde igjen kalt inn en ung spiller uten erfaring: Cecilie Pedersen, som ikke hadde spilt seniorfotball på høyere nivå enn 2. divisjon, var med i troppen, og fikk en så avgjørende rolle at hun vant Gullballen under fotballgallaen 2009.

Norge begynte mot Tyskland, og kom under 0–1 etter et straffespark en halv time ut i omgangen. Resultatet holdt seg til det var tre minutter igjen, etter flere gode redninger av keeper Ingrid Hjelmseth.Reddet Norge fra total ydmykelse, Stian Grythaugen, ANB, 24. august 2009, hentet 30. november 2009 Da fikk Norge en eventyrlig mulighet til å utligne ved Cecilie Pedersen, men hun satte skuddet rett på keeper, Tyskland slo kontra, og Fatmire Bajramaj satte inn 2–0.Germany	4 - 0 Norway, Barry Johnston, UEFA, 24. august 2009, hentet 30. november 2009 Deretter kom to mål til på overtid, slik at Norge tapte hele 0–4. Landslaget fulgte opp med knepen seier over Island, ved nevnte Pedersen, før Norge spilte en uengasjert uavgjort mot Frankrike, der Norge tok ledelsen ved Lene Storløkken før Frankrike utlignet etter et kvarters spill. Begge lag gikk videre til neste runde med det resultatet, og ble i etterkant beskyldt for ikke å ta ut alt.Vem får Finland möta?, Christoffer Herberts, hbl.fi, 30. august 2009, hentet 30. november 2009

Dette holdt til kvartfinale mot forhåndsfavoritteneNorge vant kvartfinalen, Kristian Elster, NRK, 4. september 2009, hentet 30. november 2009 Sverige. Etter en jevn første omgang fikk Norge mål etter at Elise Thorsnes skjøt ballen via Stina Segerströms fot og i mål, og rett før pause økte Anneli Giske til 2–0. Et kvarter ut i omgangen avgjorde i praksis Cecilie Pedersen med et velplassert skudd, og Norge vant til slutt 3–1. Dermed kom «Nye Norge» til semifinale, igjen mot Tyskland. Norge overrasket ved å ta ledelsen ved Isabell Herlovsen og holde Tyskland fra skikkelige sjanser før pause.Norge ledet, men tapte, Kristian Elster, NRK, 4. september 2009, hentet 30. november 2009 Men som i gruppespillet gikk det dårlig i andre omgang; Tyskland scoret tre mål og avsluttet Bjarne Berntsens trenerkarriere. Dette var det sjette strake tapet for Tyskland i mesterskap siden 2001.

 Eli Landsem (2009–2012) 

 VM 2011: Igjen ut av OL 
Flere hadde reagert da Eli Landsem ble oversett til fordel for Bjarne Berntsen i 2004, og Landsem selv var forarget over at forbundet ikke ville ta kontakt. Ansettelsen av ny landslagstrener ble derfor fulgt med argusøyne, spesielt med tanke på de personlige konfliktene som hadde oppstått under Berntsens tid som trener. I tillegg til Landsem ble Jarl Torske, en trofast landslagsassistent og J19-trener, og Gøril Kringen, trener for toppserieklubben Trondheims/Ørn, hyppig nevnt.Han kan lokke Røa-jentene tilbake, Mirjam Pletanek Klingenberg, TV2, 29. mai 2009, hentet 30. november 2009- Ring til Kringen, Bjarte Stav, 100 % Fotball, 19. juni 2009, hentet 30. november 2009 Etter en prosess som varte over flere måneder ble Landsem utnevnt den 13. august 2009.Eli Landsem tar over kvinnelandslaget, ANB-NTB, publisert på Tidens Krav 13. august 2009, hentet 30. november 2009 

Landsems lag gikk gjennom kvalifiseringen til VM med seire i alle kamper unntatt én; det ble uavgjort borte mot Nederland, men med 3–0 i hjemmekampen var Norge likevel gruppevinner. Den avgjørende utslagskampen mot Ukraina, på papiret det svakeste laget i andre kvalifiseringsrunde, endte med norsk seier 3–0 over to kamper, og dermed var Norge kvalifisert for VM. Norge var imidlertid ikke imponerende i Algarve Cup, med en sjetteplass etter én seier på fire kamper, det nest dårligste til dato.

Norge møtte to gamle kjente i gruppespillet, Brasil og Australia, i tillegg til Afrikas nest beste lag, Ekvatorial-Guinea. Norge vant 1–0 mot debutantene fra Vest-Afrika, men tapte så hele 0–3 for Brasil etter to mål av Marta, og måtte vinne siste gruppekamp mot Australia. Elise Thorsnes scoret Norges andre mål i turneringen, men Australia utliknet rett fra avspark, for så å score kampens siste mål med åtte minutter igjen. Det var Norges første tap for Australia gjennom tidene, og første gang Norge var slått ut av et VM i gruppespillet. Kritikken landslaget fikk etter mesterskapet fokuserte stort sett på manglende individuelle ferdigheter.Kommentar: Profilløs norsk VM-sorti , Tore Strand, Bergens Tidende, 7. juli 2011, hentet 6. desember 2012Utslått og nedbrutt etter tidenes fiasko-VM9, Ola Niemann, Karianne Nelly Skuseth, TV2, 6. juli 2011, hentet 6.desember 2012 Norge var dermed også slått ut av OL-kvalifiseringen, hvor Europas to plasser gikk til Frankrike og Sverige.

 Even Pellerud igjen (2013-2015) 

 EM 2013: Samling i bånn, sportslig opptur 
Norge vant sin kvalifiseringsgruppe til EM i Sverige, tross en forferdelig start. Etter to seire og ett tap, mot Island borte, på de første tre kampene, skulle Norge møte Nord-Irland, som var rangert som nr. 28 av de 46 deltagende landene i kvalifiseringen. Norge tapte 1–3, trolig Norges svakeste resultat i en offisiell kvalifiseringskamp til dato, og var plutselig avhengig av andre resultater for å ha mulighet til å vinne gruppa. Norge vant imidlertid alle seks kvalifiseringskampene i 2012, inkludert 2–1 i returoppgjøret mot Island, som dermed var to poeng bak. Tross det gode sluttresultatet kom NFF og Eli Landsem til en enighet om å avbryte arbeidsforholdet, og TV2 rapporterte at dette blant annet grunnet i at spillerne syntes Landsem ikke var fotballfaglig god nok.Eli Landsem er ferdig som landslagssjef, Ida-Marie Vatn, Kyrre Øvrebø, Sverre Olav Botnen, Alf-Ivar Rabben Nordsetrønningen, Jan-Henrik Børslid, Tore Gloppen, TV2, 26. oktober 2012, hentet 6. desember 2012 En måned senere ble Even Pellerud ønsket velkommen tilbake til en ny periode som landslagssjef.- Jeg var overrasket over å bli spurt, Bjørnar Hjellen, Morten W Røkeberg, NRK, 6. desember 2012, hentet 6. desember 2012

EM 2013 ble en sportslig opptur, hvor Norge gikk ubeseiret fram til finalen med seire mot Nederland, Tyskland, Spania og Danmark (etter straffesparkkonkurranse). I finalen tapte Norge 0–1 for Tyskland etter mål av Anja Mittag.

 VM 2015: Kollaps mot England 
VM i Canada, som ble spilt på kunstgress, endte med åttedelsfinale for det norske laget, etter gruppespill med store seire mot Thailand og Elfenbenskysten. Solveig Gulbrandsen ga Norge ledelsen i åttedelsfinalen i det 54. minutt mot de senere bronsevinnerne England, men to sene mål ga England seieren. Resultatet gjorde også at Norge ikke ble kvalifisert for OL i Rio. Pellerud trakk seg deretter som trener, og oppga manglende motivasjon og energi som argument. 

Roger Finjord ledet laget i ett år før han trakk seg grunnet et ønske om å flytte hjem til familien, men det ble igjen rapportert om mistillit blant spillerne. Leif Gunnar Smerud ledet laget midlertidig. 

 Martin Sjögren (2017–2022) 

I desember 2016 ble det kjent at svenske Martin Sjögren var ansatt som ny landslagssjef. Han ble dermed den første utenlandske treneren for det norske landslaget. 

 EM 2017: Ut i gruppespillet 
Norge startet mesterskapet skuffende med tap, 0–1 mot vertsnasjonen Nederland. I andre gruppespillkamp var Belgia motstander, Norge sløste med sjansene og tapte 0–2. Dermed måtte Norge slå Danmark med tre mål eller mer for å gå videre, samtidig som at Nederland måtte vinne mot Belgia i siste gruppespillkamp.

Norge fikk den hjelpen de trengte fra Nederland i siste kamp, men klarte ikke å gjøre jobben selv. De tapte 0–1 mot Danmark, dermed røk de ut av mesterskapet med tre tap og null mål i det som ble omtalt som en fiasko.

Tiden i etterkant av mesterskapet ble preget av konflikter mellom stjerner og Norges Fotballforbund; Ada Hegerberg trakk seg fra landslaget kort etter at de ble slått ut av EM 2017, og konflikten ble slått stort opp i blant annet VG og Josimar.

 VM 2019: Etterlengtet opptur 
Norge fikk en knallstart på VM i Frankrike 2019, med 3–0 seier mot Nigeria etter mål av Guro Reiten og Lisa-Marie Karlseng Utland, samt et nigeriansk selvmål. I andre kamp i gruppespillet ble det et hederlig tap, 1–2 mot vertsnasjonen Frankrike. I den siste og avgjørende kampen i gruppespillet var Sør-Korea motstander. Med to straffescoringer av Caroline Graham Hansen og Isabell Herlovsen tok Norge seg videre med en 2–1 seier på en dårlig dag.

I åttendedelsfinalen ventet Australia. Isabell Herlovsen sendte Norge i ledelsen etter 31 minutter spilt. Norge så ut til å gå til pause med ledelse, men like før hvilken pekte dommeren på straffemerket etter at Maria Thorisdottir brukte armen for å styre ballen innenfor de norske 16-meteren. Etter at VAR-panelet hadde sjekket situasjonen, måtte dommeren ut å se på video selv. Etter lang vurderingstid, bestemte dommeren seg for å annullere sin egen avgjørelse, og det ble ikke straffe til Australia. Dermed gikk Norge til pause med ledelse, en ledelse de holdt på helt til det gjensto syv minutter av kampen. Da utlignet Australia og dermed ble det ekstraomganger. Det ble ikke scoret flere mål i ekstraomgangene og kampen gikk til straffesparkkonkurranse. Caroline Graham Hansen, Guro Reiten og Maren Mjelde satte sine straffer for Norge, samtidig reddet Ingrid Hjelmseth straffe fra Australia. Dermed var det opp til Ingrid Syrstad Engen som scoret og sikret kvartfinale for Norge.

I kvartfinalen sto England på motsatt banehalvdel. Allerede før det var spilt tre minutter tok England ledelsen, og slo til slutt Norge 3–0. Dermed var Norge ute av mesterskapet, men etter den store nedturen i EM to år tidligere ble mesterskapet sett på som en opptur.

 EM 2022: Ny EM-fiasko 
Norge kvalifiserte seg for EM 2022 i England (utsatt ett år pga. koronapandemien) med seier over Wales den 27. oktober 2020. I forkant av mesterskapet gjorde Ada Hegerberg comeback på landslaget i mars 2022, etter å ha vært ute siden EM 2017. Norge siktet ambisiøst og hadde før EM 2022 ambisjon om medalje i mesterskapet.

Norge havnet i likhet med de to foregående mesterskapene i gruppe med vertsnasjonen. I tillegg til England, var Nord-Irland og Østerrike i Norges gruppe. Laget fikk en god start med 4–1-seier over Nord-lrland etter scoringer av Julie Blakstad, Frida Maanum, Caroline Graham Hansen (straffe) og Guro Reiten. 

Den andre gruppespillkampen ble en historisk kamp for Norge, med negativt fortegn. England tok ledelsen etter 15 minutter, og etter det rant målene inn. England sjokkerte Norge og til pause ledet de hele 6–0. Norge slapp til to mål i andre omgang og kampen endte 8–0 til England. Resultatet var det største tapet i historien for det norske kvinnelandslaget, det var også tidenes største tapsmargin i EM-sammenheng for noe lag. Landslagssjef Martin Sjögren måtte tåle massiv kritikk etter kampen, for å ikke ha tatt grep i første omgang av kampen. Det ble blant annet beskrevet som «Historiens dårligste kampledelse» og en «skrekkfilm». Dermed måtte Norge vinne sin siste kamp i gruppespillet mot Østerrike for å gå videre, det greide de ikke og etter å ha tapt 0–1 var Norge slått ut av gruppespillet i EM for andre gang på rad.

Noen dager etter at Norge røk ut av mesterskapet ble det kjent at NFF og Martin Sjögren var enige om å avslutte samarbeidet, og at både han og hans assistenttrener Anders Jacobson fratrådte sine stillinger umiddelbart.

 Hege Riise (2022–2023) 
3. august 2022 ble Hege Riise offentliggjort som ny landslagssjef. I trenerteamet fikk hun med seg de tidligere landslagsspillerne Monica Knudsen og Ingvild Stensland som assistenttrenere, samt Jon Knudsen som keepertrener.  Da hun i slutten av august presenterte sin første tropp som landslagssjef, var flere av de etablerte spillerne vraket og flere nye spillere fikk sjansen. Norge vant 1–0 borte mot Belgia i Hege Riise sin første kamp, og var dermed klare for VM 2023 i Australia og New Zealand.

 VM 2023: Enda en nedtur 
For fjerde mesterskap på rad havnet Norge i gruppe med en vertsnasjon, denne gangen New Zealand. I tillegg var Sveits og Filippinene i Norge sin gruppe. Gruppen ble beskrevet som en drømmetrekning for Norge og en av de enkleste gruppene i mesterskapet. Norge fikk æren av å spille åpningskampen i mesterskapet mot New Zealand i Auckland. Men det ble en stor skuffelse etter at Norge overraskende tapte 0–1.

Foran den andre kampen i gruppespillet mot Sveits, valgte Hege Riise svært overraskende å plassere en av lagets store stjerner, Caroline Graham Hansen, på benken. Flere profiler og fotball-personligheter reagerte sterk på avgjørelsen. Like før kampen skulle blåses i gang ble det stor forvirring da Ada Hegerberg plutselig heller ikke var å se på banen, men var erstattet av Sophie Román Haug. Det viste seg at Hegerberg hadde kjent noe i lysken under oppvarming som gjorde at hun ikke kunne spille likevel. Dermed startet Norge uten begge de to største stjernene på banen. Kampen var en spillemessig forbedring fra åpningskampen, men Norge klarte ikke å sette ballen i mål og det endte 0–0. Heldigvis for Norge hadde Filippinene slått New Zealand 1–0, noe som gjorde at det fortsatt var gode muligheter til å gå videre i mesterskapet. Etter kampen gikk Caroline Graham Hansen knallhardt ut i intervjuer etter å ha blitt vraket, hun uttalte blant annet «Jeg føler egentlig jeg har blitt tråkket på i ett helt år» og «Man snakker hele tiden om at man skal stå sammen som lag og stå sammen som nasjon, men jeg føler egentlig at jeg, det siste året, bare har tatt imot». Intervjuene vakte oppsikt og enkelte tok til orde for at hun kunne bli sendt hjem etter uttalelsene. Dagen etter møtte en preget Graham Hansen opp på pressekonferanse og la seg flat, hun ba om unnskyldning til lagkamerater, trenere og landet sitt.

Fokuset på det som skjedde utenom banen fortsatte frem mot den avgjørende kampen i gruppespillet. Dagen før kampen mot Filippinene kunne NRK fortelle at etter hva de kjente til var det sterk misnøye med Hege Riise og trenerteamet innad i den norske troppen. Spillerne skulle ifølge rikskringkasterens opplysninger blant annet ha reagert på manglende kampledelse, utydelige beskjeder og for få konkrete tiltak og tilbakemeldinger når ting ikke fungerte.

Til kampen mot Filippinene var det mange mulige veier for at Norge skulle komme seg videre fra gruppespillet, men man måtte vinne selv. Det enkleste utgangspunktet var at Norge ville gå videre hvis man vant med tre mål eller mer. Caroline Graham Hansen var tilbake fra start, men Ada Hegerberg var fortsatt skadet og dermed fikk Sophie Román Haug igjen tillitt i kampen hvor Norge måtte ut å score flest mulig mål. Allerede etter seks minutter tok Norge ledelsen etter en flott scoring av Román Haug. Norge fortsatte storspillet og vant til slutt 6–0, hvor hat-trick fra Sophie Román Haug stjal overskriftene. Omsider var det positivitet i den norske leiren som var videre til åttedelsfinale.

I åttedelsfinalen ventet Japan, som hadde vunnet alle sin tre kamper i gruppespillet og sto med 11 scorede mål og null innslupne mål.  Allerede etter 15 minutter tok Japan ledelsen etter et selvmål av Ingrid Syrstad Engen. Men kun fem minutter senere utlignet Guro Reiten for Norge. I den andre omgangen viste Japan seg som det beste laget og vant til slutt 3–1, og sendte med det Norge ut av VM.

1. september 2023 ble det offentliggjort at Riise var ferdig som landslagstrener for Norge. NFF begrunnet avgjørelsen med at forbundet og Riise hadde ulike syn på rollen som landslagssjef. Samtidig ble det kjent at Riise fortsatte i NFF i en rolle som fagleder for kvinnefotball fra 1. januar 2024.

Den 5. september 2023 ble det klart at Leif Gunnar Smerud igjen ble midlertidig landslagstrener ut 2023.

 Gemma Grainger (2024–) 
Den 10. januar 2024 ble det kjent at engelske Gemma Grainger var ansatt som ny landslagssjef. Hun ble med det den første landslagssjefen NFF ansatte som ikke er fra Skandinavia.

 Hjemmebane, drakt og kallenavn 
Norge har ikke hatt en bestemt hjemmebane, men spilt på forskjellige arenaer. Draktene har i hovedsak vært de samme som herrelandslagets. Kallenavn har i liten grad vært brukt.

 Hjemmebane 
Norge har, i motsetning til herrelandslaget, fått spille lite på Ullevaal Stadion. Da Norges Fotballforbund i 2012 uttalte at kvinnelandslaget kunne spille på Ullevaal, var det første gang siden 2000.Spiller avgjørende kvalikkamper på Ullevaall  - fotball.no, 16. august 2012, hentet 16. februar 2013 De to kampene var også kamp nummer 4 og 5 på nasjonalarenaen for kvinnelandslaget. Siden 2003 har Norge spilt på 30 stadia  -fotball.no, hentet 16. februar 2013:

 Ullevaal Stadion: 3 EM-kvalifiseringskamper (Østerrike 2016, Belgia og Island 2012), 1 VM-kvalifiseringskamp (Belgia 2013) 
 Sør Arena: 1 treningskamp (Sverige 2016), 1 EM-kvalifiseringskamp (Israel 2008)
 Høddvoll stadion: 1 EM-kvalifiseringskamp (Israel 2016) 
 Aker Stadion: 1 EM-kvalifiseringskamp (Kasakhstan 2016)
 Color Line Stadion: 1 EM-kvalifiseringskamp (Wales 2015)
 Marienlyst stadion: 1 treningskamp (Finland 2015)
 Strømmen stadion: 1 treningskamp (Nederland 2015)
 Brann stadion: 2 VM-kvalifiseringskamper (Hellas 2014, Italia 2005)
 Randaberg Arena: 2 treningskamper (2 × New Zealand 2014)
 Tønsberg gressbane: 1 VM-kvalifiseringskamp (Portugal 2014)
 Melløs stadion: 1 treningskamp (Russland 2013)
 Sarpsborg stadion: 2 EM-kvalifiseringskamper (Nord-Irland og Bulgaria 2011), 1 VM-kvalifiseringskamp (Albania 2013), 1 treningskamp (Canada 2005)
 Nadderud stadion: 1 EM-kvalifiseringskamp (Ungarn 2011), 1 treningskamp (Finland 2011), 3 VM-kvalifiseringskamper (Nederland 2014, Ukraina 2010, Nederland 2009)
 Skagerak Arena: 2 VM-kvalifiseringskamper (Belarus 2010, Slovakia 2009) 
 Fart kunstgress: 1 treningskamp (Canada 2010)
 AKA Arena: 1 VM-kvalifiseringskamp (Makedonia 2010)
 Komplett.no Arena: 2 treningskamper (Tyskland og Sverige 2008)
 Fredrikstad stadion: 1 treningskamp (USA 2008)
 Viking stadion: 2 EM-kvalifiseringskamper (Polen 2008 og Russland 2007)
 Åråsen stadion: 1 EM-kvalifiseringskamp (Østerrike 2007), 1 VM-kvalifiseringskamp (Ukraina 2005)
 Gjemselund stadion: 1 vennskapslandskamp (Finland 2007)
 Lyngdal Stadion: 1 vennskapslandskamp (Danmark 2007)
 Halden stadion: 1 VM-kvalifisering (Hellas 2006)
 Storstadion (Sandefjord): 1 VM-kvalifisering (Serbia 2006) 
 Vallhall: 1 EM-kvalifisering (Island 2004)
 Kjølnes stadion: 1 EM-kvalifisering (Spania 2004)
 Sofiemyr stadion: 1 EM-kvalifisering (Danmark 2003)
 Kråmyra Stadion: 1 treningskamp (Nigeria 2003)
 Idrettsparken (Mandal): 1 EM-kvalifiseringskamp (Nederland 2003)
 Kristiansand stadion: 1 EM-kvalifiseringskamp (Belgia 2003)

Hjemmekampene strekker seg altså i disse 13 årene til Molde i nord og Mandal i sør. I 2000 spilte Norge en treningskamp mot USA på Alfheim stadion i Tromsø, og i 1996 spilte de i Trondheim, da på Lerkendal stadion. Dette er de to eneste gangene kamper er blitt spilt i de to byene. Til gjengjeld har det blitt spilt kamper på flere steder i Telemark: Skien, Porsgrunn, Gvarv og Ulefoss.

 Drakt 
Kvinnelandslaget har i utgangspunktet hatt samme drakt som herrelandslaget - rød overdel og hvite bukser hjemme, og hvit overdel med blå bukser borte. Drakten er i hovedsak basert på den norske flagget. Bortedrakten har vært hvit med hvite, røde eller blå bukser.

Et utvalg av Norges drakter i turneringer:
VM 1995OL 2000OL 2008 EM i 2013

 Kallenavn 
Som herrelandslaget har ikke kvinnelandslaget noe egentlig kallenavn. De ble rundt 1995 kalt «gresshoppene», men omtales nå som «kvinnelandslaget i fotball».

 Spillestil 
Kvinnelandslaget har på 2000-tallet og 2010-tallet vært preget av ballspill, dribling og skudd, men som oftest har svakheten ligget i det fysiske, der både tidligere landslagsleder Eli Landsem og landslagstrener Even Pellerud mente Norge hadde mer å gå på sammenliknet med for eksempel USA.- Vi skal bli sterkere fysisk og mentalt - fotball.no 31. desember 2011, hentet 18. mars 2013Norge skal være i verdenstoppen - fotball.no 7. januar 2013, hentet 18. mars 2013 Pellerud sa også at han savnet en spillestil som sådan.Pellerud ny landslagssjef: - Gleder meg voldsomt - VG 6. desember 2012, hentet 18. mars 2013 Under Martin Sjögren har landslaget prøvd å rendyrke en stil hvor det meste av spillet skal foregå langs bakken i en 4-4-2-formasjon, noen ganger med én mer tilbaketrukket spiss og andre ganger med to rene angripere, og hvor man ifølge Sjögren prøvde å spille mer «dynamisk».

 Spillerlønninger 
Ada Hegerbergs pause fra landslaget etter EM i 2017 og misnøye med Fotballforbundets behandling av kvinnelandslaget, satte søkelyset på den store forskjellen i ressurser, satsing og prestasjonsbonus på kvinnesiden og herresiden i norsk fotball. En undersøkelse blant norske toppidrettsutøvere avdekket store forskjeller i kvinnelige og mannlige profilers vei til toppen, med profesjonelle opplegg for guttene allerede fra barneskolealder. I en historisk avtale i desember 2017 undertegnet NFF og NISO avtale om lik lønn for menn og kvinner for å spille på norske landslag.

Før VM i 2023 annonserte FIFA at de ville øke spillerpengene dramatisk. Alle spillere var garantert 332 000 kroner for deltakelse i gruppespillet, og spillere på vinnerlaget ville motta 2,99 millioner kroner hver i premiepenger.

 Rivalisering 
Norge har hatt tette kamper mot mange land, men det er noen det har utviklet seg et spesielt forhold til:

 USA 
Norge og USA har møtt hverandre i flere vesentlige kamper, både i Algarve Cup, VM og OL. Norge var det eneste laget som slo USA i OL i 2008 da USA vant, mens USA slo Norge ut av VM i 2007. Norge ble også det første og per 2013 eneste laget som slo USA i en OL-finale, og de slo også USA i VM i 1995. USA har på sin side slått Norge i VM i 1991, OL 1996 og VM 2003. I den siste tiden har riktignok USA blitt et bedre lag enn Norge, og de to lagene møter hverandre stort sett bare under Algarve Cup.

 Landslagstrenere 
+TrenerÅr Per Pettersen1978–1982 Erling Hokstad1983–1985 Erling Hokstad (2) og Dag Steinar Vestlund1986–1989 Even Pellerud1989–1996 Per-Mathias Høgmo1996–2000 Åge Steen2000–2004 Bjarne Berntsen2005–2009 Eli Landsem2009–2012 Even Pellerud (2)2012–2015 Roger Finjord2015–2016 Leif Gunnar Smerud (midlertidig)2016 Martin Sjögren2017–2022 Hege Riise2022–2023 Leif Gunnar Smerud (midlertidig)2023 Gemma Grainger2024–

 Nåværende trenere 
 Rolle Navn Hovedtrener  Gemma GraingerAssistenttrener Lee SkyrmeAssistenttrener Ingvild Stensland  Keepertrener  Jon Knudsen Fysisk trener  Frankie HunterMental trener Sally Needham

Tropp 
oppdatert 4. august 2025 - troppen til EM i Sveits.
 Nr. Navn Født LK Mål Klubb Målvakter 1 Cecilie Fiskerstrand 1996 65  0   Fiorentina 12 Selma Panengstuen 2003 1 0  Brann 23 Aurora Mikalsen 1996 21  0   Köln Forsvarsspillere 2 Marit Bratberg Lund 1997 24 1  Benfica 3 Emilie Woldvik 1999 16 0  Fiorentina 4 Tuva Hansen 1997 58 2  Bayern München 5 Marthine Østenstad 2001 6 0  Eintracht Frankfurt 6 Maren Mjelde 1989 183 20 Arna-Bjørnar 13 Thea Bjelde 2000 32 1  Wolfsburg 16 Mathilde Harviken 2001 36 1  Juventus Midtbanespillere 7 Ingrid Syrstad Engen 1998 89 6  OL Lyonnes 8 Vilde Bøe Risa 1995 90 4  Atlético Madrid 11 Guro Reiten 1994 105 21  Chelsea 15 Justine Kielland 2002 8 0  Wolfsburg 18 Frida Maanum 1999 95 23  Arsenal 21 Lisa Naalsund 1995 30 1  Manchester United 22 Signe Gaupset 2005 11 3 Tottenham Hotspurs Angrepsspillere 9 Karina Sævik 1996 63 8  Vålerenga 10 Caroline Graham Hansen 1995 119 52  Barcelona 14 Ada Hegerberg 1995 94 51  OL Lyonnes 17 Celin Bizet Dønnum 2001 31 7  Manchester United 19 Elisabeth Terland 2001 45 10  Manchester United 20 Synne Sofie Jensen 1996 31 5  Atlético Madrid Trener:  Gemma GraingerNylig vært i tropp - Disse spillerne har også vært i troppen i senere tid.NårNavnFødtLKMålKlubb Juni 2025 Guro Bergsvand 1994 41 7  Wolfsburg Juni 2025 Sophie Román Haug 1999 24 12  Liverpool Juni 2025 Maria Thorisdottir 1993 71 3 Klepp Elite Apr 2025 Anna Jøsendal 2001 9 0  Hammarby Des 2025 Cathinka Tandberg 2004 6 0 Tottenham Hotspurs Des 2025 Andrea Norheim 1999 0 0  RB Leipzig mai 2025 Emilie Joramo 2002 3 0  Hammarby Des 2024 Olaug Tvedten 2000 1 0  Vålerenga Juli 2024 Guro Pettersen 1991 7 0 lagt opp Apr 2024 Emilie Haavi 1992 103 16  Roma Apr 2024 Anja Sønstevold 1992 31 1 lagt opp Des 2025 Julie Blakstad 2001 30 3  Hammarby Nov 2023 Mimmi Löfwenius 1994 2 0 lagt opp Okt 2023 Cesilie Andreassen 1996 3 1  Rosenborg Okt 2023 Emma Stølen Godø 2000 2 0  Juventus Okt 2023 Malin Brenn 1999 1 0  Linköping Sep 2023 Amalie Eikeland 1995 47 3  Brann Sep 2023 Emilie Nautnes 1999 9 1  Madrid CFF Aug 2023 Sara Hørte 2000 5 1  Vålerenga Apr 2023 Sunniva Skoglund 2002 2 0  Stabæk Feb 2023 Thea Sørbo 2003 1 0  Rosengård Nov 2022 Emilie Bragstad 2001 1 0  Hammarby Okt 2022 Kristine Bjørdal Leine 1996 12 0  Rosenborg Sep 2022 Synne Skinnes Hansen 1995 27 0 Vålerenga Sep 2022 Rugile Rulyte 2002 1 0  Rosenborg Sep 2022 Noor Eckhoff 1999 0 0  Linköping

(Nr.= trøyenummer, LK = landskamper, Mål = antall scorede mål)
 Rekorder 
+Flest kamper KSpillerPeriode188Hege Riise1990–2004183Maren Mjelde2007–183Solveig Gulbrandsen1998–2015172Bente Nordby1991–2007162Trine Rønning1999–2016152Linda Medalen1987–1999151Heidi Støre1980–1997144Ingvild Stensland2003–2016138Ingrid Hjelmseth2003–2019134Unni Lehn1996–2007133Isabell Herlovsen2005–2019130Elise Thorsnes2006–120Brit Sandaune1995–2003119Caroline Graham Hansen2011–111Ann Kristin Aarønes1990–1999110Gunn Nyborg1978–1992108Kristine Minde2011–107Ane Stangeland Horpestad1999–2008105Guro Reiten2014–105Gro Espeseth1991–2000103Emilie Haavi2010–202498Marianne Pettersen1994–200398Leni Larsen Kaurin2001–201396Agnete Carlsen1988–199795Frida Maanum2017–95Dagny Mellgren1999–200594Ada Hegerberg2011–91Lene Mykjåland2007–2016
+Flest mål MålSpiller67Isabell Herlovsen66Marianne Pettersen64Linda Medalen60Ann Kristin Aarønes58Hege Riise55Solveig Gulbrandsen52Caroline Graham Hansen51Ada Hegerberg49Dagny Mellgren30Ragnhild Gulbrandsen26Lisa-Marie Karlseng Utland24Unni Lehn23Frida Maanum23Birthe Hegstad22Trine Rønning22Heidi Støre21Elise Thorsnes21Guro Reiten20Maren Mjelde
* oppdatert 4. august 2025

** spillere som fortsatt er aktive er uthevet.

 OL-resultater 

ÅrResultatKamperSeireUavgjort Tap + −  1996 Atlanta  Bronse  5  3  1  1  12  6  2000 Sydney  Gull  5  4  0  1  9  6  2004 Athen  Ikke kvalifisert  -  -  -  -  -  -  2008 Beijing  Kvartfinale  4  2  0  2  5  7  2012 London  Ikke kvalifisert  -  -  -  -  -  -  2016 Rio  Ikke kvalifisert  -  -  -  -  -  -  2021 Tokyo  Ikke kvalifisert  -  -  -  -  -  - Totalt  3/7  14  9  1  4  26  19

 VM-resultater 

ÅrResultatKamperSeireUavgjort Tap + −  1991 Kina  Finale  6  4  0  2  14  10  1995 Sverige  Verdensmester  6  6  0  0  23  1  1999 USA  4.-plass  6  4  1  1  16  8  2003 USA  Kvartfinale  4  2  0  2  10  6  2007 Kina 4.-plass  6  3  1  2  12  11  2011 Tyskland Gruppespill  3  1  0  2  2  5  2015 Canada Åttendedelsfinale 42 1 194  2019 Frankrike Kvartfinale 52 1 277   2023 Australia og New Zealand Åttendedelsfinale 41 1 274 Totalt  9/9  4425 5 1410056

 EM-resultater 
I 1979 ble Norge slått ut i 1. runde. Dette var et uoffisielt mesterskap, og regnes ikke i UEFAs statistikk.

ÅrResultatKamperSeireUavgjort Tap + − 1984Det ble ikke arrangert sluttspill i ett land i 1984.  Kvalifisering  -  -  -  -  -  -  1987 Norge  Europamester  2  2  0  0  4  1  1989 Vest-Tyskland  Finale  2  1  0  1  3  5  1991 Danmark  Finale  2  0  1 1  2  4  1993 Italia  Europamester  2  2  0   0  2  0  1995 TysklandI 1995 ble semifinalen avholdt som hjemme- og bortekamp, og bare finalen gikk i ett av de to landene.  Semifinale  2  1  0  1  5   7   1997 Norge/Sverige  Gruppespill  3  1  1  1  5  2  2001 Tyskland  Semifinale  4  1  1   2  4  3  2005 England  Finale  5  2  1  2  10  10  2009 Finland  Semifinale  5  2  1  2  6  9  2013 Sverige  Finale  6  4  1  1  7  4 2017 NederlandGruppespill300304 2022 England Gruppespill3102410 2025 Sveits Kvartfinale430197 Totalt  13/14  43  20  6  17  61  66

 Se også 
 Liste over norske landslagstrenere i fotball
 Liste over norske mesterlag i kvinnefotball
 Liste over Norges kvinnelandslag i fotballs tropper til mesterskap
 Liste over Norges landskamper i fotball for kvinner 1978–1990
 Maratontabell for Norges kvinnelandslag i fotball
 Liste over kvinnelandslag i fotball
 Internasjonale landslagskonkurranser i fotball for kvinner
 Gullklokka
 Norges herrelandslag i fotball
 Samelandslaget

 Noter 

 Eksterne lenker 
  på Norges Fotballforbund
 All-time women national team record på www.rsssf.no


Kategori:Olympiske mestere for Norge
Kategori:Vinnere av Kniksenprisen
Kategori:Vinnere av Fearnleys olympiske ærespris
Kategori:Landslag som har vunnet VM i fotball